इस रॉकेट में स्वदेशी तकनीक से तैयार हुआ क्रायोजेनिक इंजन लगा है, जिसमें ईंधन के तौर पर द्रव ऑक्सिजन और हाइड्रोजन का इस्तेमाल होता है। इस प्रॉजेक्ट को पूरा करने में 15 साल लगे हैं। आगे यह रॉकेट भारतीय अंतरिक्ष यात्रियों को स्पेस में ले जाने का काम करेगा। दुनिया में उपग्रह प्रक्षेपण का बाजार तेजी से बढ़ रहा है और भारत इसमें तेजी से जगह बना रहा है, लेकिन हमें अपनी गति और तेज करने की जरूरत है। अभी इस बाजार में कमाई के लिहाज से अमेरिका की हिस्सेदारी 41 फीसद है जबकि भारत का हिस्सा बमुश्किल चार प्रतिशत तक पहुंचता है। चीन साल में कम से कम 2० प्रक्षेपण करता है। इस दृष्टि से भी हमें अभी बहुत कुछ करने की जरूरत है।